**KREPIM KOMUNIKACIJSKE VEŠČINE**

722-1/2018-459

 **Datum:** 9. marec in 10. marec 2020

**Čas:** 14.00 do 18.30

[**PRIJAVITE SE TUKAJ**](https://prijava.uni-lj.si/KC_Prijava/Lists/SplPrijava2019_Udelezenci/NewForm.aspx?iID=167&Source=https%3a%2f%2fprijava.uni-lj.si%2fKC_Prijava%2f_layouts%2f15%2fXnet.SP.UniLJ%2fRP.aspx%3fiID%3d167%26ListId%3deb7b6bc3-83f1-4f93-b8a2-e6be5e0e84f2)

**Lokacija:** UL TEOF, predavalnica 9

**PROGRAM:**

**Prvi dan, 9. 3. 2020:**

* Krepimo veščine aktivnega poslušanja (kaj obsega aktivno poslušanje, praktična vaja)
* Postavljanje močnih vprašanj (tipi vprašanj, pomen in vloga vprašanj, praktična vaja)
* Podajanje povratne informacije (kaj je pomembno pri podajanju učinkovite povratne informacije, kako sprejeti povratno informacijo, praktična vaja)

**Drugi dan, 10.3. 2020:**

* Krepimo asertivnost (ključni poudarki, samo-refleksija, individualna vaja)
* Krepimo empatijo (kaj je empatija, video predstavitev, 5 ravni odzivanja)
* GROW model in uporabamodelav podpornem pogovoru z uporabniki na delovnem mestu ali sodelavci, strokovnimi kolegi (predstavitev modela, daljša praktična vaja)

Delavnica bo izvedena na praktičen način, teoretska izhodišča bodo podprta z interaktivnimi elementi in praktičnimi vajami, individualnimi nalogami, delom v parih in malih skupinah ter diskusijami.

 **Obveznosti: V okviru delavnice (pred ali tik po delavnici) morajo udeleženci in udeleženke predelati spletno gradivo v obliki e-učenja.** Gradivo je sestavljeno iz 6 poglavij, ki so po vsebini obsežnejša od delavnice (vključujejo tudi teme s področja mentoriranja, kritičnega razmišljanja, upravljanja s spremembami).

**Postopek za registracijo:**

- Na spletni strani <https://onlinementor.eu/> kliknemo na rdeči gumb *Online course platform*.

- V zgornjem desnem kotu kliknemo na *Log in –* odpre se nam možnost za prvo prijavo, kliknemo na *Create new account* (<https://onlinementor.eu/platform/login/index.php>).

- Vnesemo podatke in kliknemo na *Create my new account.*

*-* Na e-mail, ki smo ga vnesli pri registraciji, dobimo potrditveni mail s povezavo, ki jo odpremo.

- Na strani nato kliknemo na *Site home*, *All courses* in izberemo slovenski modul.

- Zadnji korak je klik na *Enroll me* in nato lahko pričnemo z učenjem.

- Če določena vprašanja za vas ne bodo aktualna, jih lahko izpustite (npr. če ste študent pedagoške smeri, vam ni potrebno odgovarjati na vprašanja za socialne delavce in zdravstvene tehnike, lahko pa odgovarjate tudi za svoj poklic ne glede na tip vprašanja).

V primeru tehničnih težav ali vprašanj v zvezi z moduli na spletni platformi lahko kontaktirate Jernejo Šibilja na jerneja@step-institute.org.

**O PREDAVATELJICAH**

**Jerneja Šibilja** je diplomatka evropskih študij, ima pa tudi znanja s področja psihologije. Je strokovna sodelavka in vodja projektov v STEP Inštitutu (<http://www.step-institute.org/>) in ISA institutu (<http://isainstitut.si/isa/>). Izkušnje ima z organizacijo in vodenjem delavnic, usposabljanj in dogodkov, tudi mednarodnih. Še posebej jo veseli razvoj in izvajanje delavnic na področju pozitivne psihologije, komunikacije in krepitve drugih mehkih veščin, prožnosti in osebnostnih moči.

**Monika Špital** končuje magistrski študij psihologije v Ljubljani in dela v podjetju Skupina Primera d.o.o. in STEP Inštitutu. Izkušnje ima z delom na različnih projektih, aktivna je zlasti na področju psihološkega blagostanja, zadovoljstva zaposlenih in merjenja učinkovitosti usposabljanj. Znanje s področja psihologije nadgrajuje z izobraževanjem na področju vodenja skupinskih procesov, vedenjskega intervjuja, moderiranja in coachinga.Na kadrovskem področju se ukvarja predvsem s psihološkim testiranjem in z ocenjevalnimi centri, sicer pa sooblikuje maraton pozitivne psihologije in mednarodno izobraževanje za učitelje iz tujine [Erasmus +](https://www.erasmuspluscourses.com/).